“วิษณุ” โยน “กกต.” เคาะเลือกตั้งท้องถิ่น ควบทำประชามติแก้ รธน. หรือไม่!
“วิษณุ” โยน “กกต.” เคาะเลือกตั้งท้องถิ่น ควบทำประชามติแก้ รธน. หรือไม่!
“วิษณุ” โยน “กกต.” เคาะเลือกตั้งท้องถิ่น ควบทำประชามติแก้ รธน. หรือไม่!
8 ต.ค. 2563

นายวิษณุ เครืองาม รองนายกรัฐมนตรี กล่าวว่า กรณีที่คณะกรรมาธิการ (กมธ.) พิจารณาร่างรัฐธรรมนูญก่อนรับหลักการ ระบุว่า หากมีการแก้รัฐธรรมนูญและต้องทำประชามติอาจทำให้การเลือกตั้งท้องถิ่นเลื่อนออกไปนั้น ต้องตัดสินใจก่อนว่า หากแก้แล้ว รัฐธรรมนูญจะต้องทำประชามติกี่ครั้ง หากจะทำประชามติเพื่อสอบถามกรอบของการแก้ไขรัฐธรรมนูญอาจจะไม่ยุ่งยากเท่าไหร่ แต่ที่รัฐธรรมนูญกำหนดไว้ตามมาตรา 256 ระบุว่า เมื่อรัฐสภาได้แก้ไขรัฐธรรมนูญแล้วเสร็จก่อนจะนำขึ้นทูลเกล้าฯ ต้องนำไปให้ประชาชนลงประชามติตรงนี้เป็นภาคบังคับ ซึ่งไปทำซ้ำซ้อนกับอย่างอื่นไม่ได้
ทั้งนี้ ต้องไปดูว่า จะทำให้เกิดความสับสนหรือไม่ โดยการทำประชามติจะต้องออกเสียงเป็นไปตาม พ.ร.บ.ประกอบรัฐธรรมนูญว่าด้วยประชามติ ซึ่งยังไม่เข้าสู่การพิจารณาของสภาผู้แทนราษฎร
นายวิษณุ ยอมรับว่า มีความเป็นไปได้ที่จะทำประชามติไปพร้อมกับเลือกตั้งท้องถิ่นเพื่อให้ประหยัดงบประมาณ แต่ต้องสอบถามจากคณะกรรมการการเลือกตั้ง (กกต.)ก่อน ซึ่งเรื่องนี้ถือเป็นปัญหา แต่ก็ต้องให้ กกต.เป็นคนพิจารณา